Source: http://www.banov.sk/obec-394/statut-obce-banov-/
Timestamp: 2017-11-24 02:05:02+00:00

Document:
Štatút obce Bánov - Oficiálna stránka obce Bánov
Hudobný koncert Free Fallin´
CELKOM: 375177
Obecné zastupiteľstvo v Bánove na základe § 1 až 30 zák. SNR číslo 369/1990 Zb. o obecnom zriadení v znení neskorších zmien a doplnkov vydáva pre katastrálne územie obce Bánov a Malá Kesa tento
Š t a t ú t o b c e B á n o v
1) Štatút obce Bánov upravuje v súlade so všeobecne záväznými právnymi predpismi, najmä postavenie a pôsobnosť obce, práva a povinnosti obyvateľov obce, základné zásady hospodárenia a financovania, nakladania s majetkom obce, ďalej postavenie a pôsobnosť obecného zastupiteľstva, starostu obce a ďalších orgánov obecnej samosprávy, ich vnútornú štruktúru, deľbu práce medzi nimi, formy a metódy ich práce, rieši tiež širšie vzťahy obce, symboly obce, udeľovanie čestného občianstva, cien obce a odmien.
2) Štatút obce Bánov je základným normatívno-právnym a organizačným predpisom obce.
1) Obec Bánov je samostatný územný celok Slovenskej republiky združujúci občanov, ktorí majú na jej území trvalý pobyt. Územie obce Bánov tvorí súbor katastrálnych území jej jednotlivých časti:
- katastrálne územie Bánov,
- katastrálne územie Malá Kesa.
Zmeny územia obce Bánov možno vykonať len v súlade s osobitnými predpismi.
3) Obec má právo na svoje obecné symbol.
4) Ukladať obci povinnosť alebo zasahovať do jej oprávnení možno len zákonom.
1) Obyvateľom obce Bánov je občan, ktorý je v nej prihlásený na trvalý pobyt.
2) Obyvatelia obce sa zúčastňujú na samospráve obce, najmä výkonom svojich práv a povinností. Tieto sú zakotvené v ustanovení § 3 odstavca 2 a § 4 odstavca 2 zákona číslo 369/1990 Zb. o obecnom zriadení v znení zmien a doplnkov.
4) Na samospráve obce sa má právo podieľať aj ten, kto má na jej území nehnuteľný majetok alebo v obci trvalo pracuje a platí miestnu daň alebo miestny poplatok, alebo kto sa v obci zdržuje a je v nej prihlásený na prechodný pobyt alebo ten, kto má čestné občianstvo obce. Tieto osoby však nemajú právo voliť orgány samosprávy obce a byť do nich zvolení a ďalej nemajú právo hlasovať o dôležitých otázkach života a rozvoja obce (miestne referendum).
5) Obec je povinná poskytnúť obyvateľovi obce nevyhnutnú okamžitú pomoc v jeho náhlej núdzi spôsobenej živelnou pohromou, haváriou alebo inou podobnou udalosťou, najmä zabezpečiť prístrešie, stravu alebo inú nevyhnutnú materiálnu pomoc.
Samospráva obce Bánov
1) Obec samostatne rozhoduje a uskutočňuje všetky úkony súvisiace so správou obce a jej majetku, ak osobitný zákon takéto úkony nezveruje štátu alebo inej právnickej alebo fyzickej osobe. (§ 4 odstavec 1 zákona SNR č.369/1990 Zb.)
2) Samosprávu obce Bánov vykonávajú obyvatelia obce prostredníctvom :
3) Obec je povinná pri plnení úloh samosprávy spolupracovať s podnikateľskými právnickými a fyzickými osobami pôsobiacimi v obci a taktiež spolupracuje s politickými stranami a hnutiami, vyvíjajúcimi činnosť v obci, ako aj so záujmovými združeniami obyvateľov obce.
4) Na plnenie úloh samosprávy obce, alebo ak to ustanovuje zákon, obec vydáva všeobecne záväzné nariadenia („nariadenia“). Nariadenia obce nesmú odporovať ústave ani zákonom. Vo veciach, v ktorých obec plní úlohy štátnej správy, môže vydať nariadenie len na základe splnomocnenia zákona a v jeho medziach, takéto nariadenie nesmie odporovať ani inému všeobecne záväznému právnemu predpisu. Postup pri príprave materiálov a podkladov, pri prijímaní nariadení obce, ich vydávaní ako aj spôsob kontroly plnenia týchto nariadení stanovuje zákon, tento štatút a rokovací poriadok Obecného zastupiteľstva v Bánove.
5) Obec vykonáva svoje samosprávne funkcie vymedzené v zákone SNR číslo 369/1990 Zb. § 4 odst.3, v ďalších osobitných zákonoch a všeobecne záväzných právnych predpisoch.
1) Majetok obce Bánov tvoria všetky hnuteľné a nehnuteľné veci vo vlastníctve obce a všetky pohľadávky a iné majetkové práva obce a majetkové práva ostatných subjektov založených, resp. vytvorených obcou. Obec môže zveriť svoj majetok do správy subjektom, ktoré založila alebo zriadila.
2) Majetok obce Bánov sa používa najmä:
3) Majetok obce, ktorý slúži pre verejné účely (najmä miestne komunikácie a iné verejné priestranstvá) je verejne prístupný a možno ho obvyklým spôsobom používať, ak jeho požívanie obec neobmedzila.
5) Majetok obce určený na výkon samosprávy obce možno použiť na plnenie záväzkov a uspokojovanie potrieb obce a na činnosť samosprávnych orgánov obce.
1) Orgány obce a subjekty s majetkovou účasťou obce sú povinné hospodáriť s majetkom obce a s majetkom v štátnom vlastníctve, ako aj vo vlastníctve iných fyzických alebo právnických osôb, ktorý bol obci zverený v prospech rozvoja obce a jej občanov a ochrany a tvorby životného prostredia.
4) Za obec Bánov v majetkových veciach (majetkoprávnych záležitostiach) koná starosta obce.
1) Obecné zastupiteľstvo môže zakladať, zriaďovať a kontrolovať rozpočtové a príspevkové organizácie ako aj právnické osoby s majetkovou účasťou obce.
2) Podrobný postup zakladania, zriaďovania a kontroly rozpočtových a príspevkových organizácií a vymedzenie ich práv a povinností upraví obecné zastupiteľstvo v osobitných zásadách.
3) Právnické osoby s majetkovou účasťou obce, obec zakladá, resp. zriaďuje s platnou právnou úpravou.
1) Podrobnosti o hospodárení a nakladaní s majetkom obce upravujú „Zásady hospodárenia s majetkom obce Bánov“, ktoré schvaľuje obecné zastupiteľstvo.
- majetok obce Bánov
2) Obec môže financovať svoje úlohy aj z prostriedkov združených s inými obcami, /mestami/ prípadne s inými právnickými a fyzickými osobami.
1) Základom finančného hospodárenia obce Bánov je rozpočet obce zostavovaný na obdobie jedného kalendárneho roka a schvaľovaný obecným zastupiteľstvom. Obecné zastupiteľstvo schvaľuje tiež jeho zmeny, kontroluje jeho čerpanie a schvaľuje záverečný účet obce.
2) Pred schválením sa rozpočet obce musí zverejniť najmenej na 15 dní na úradnej tabuli v obci, aby sa k nemu mohli obyvatelia obce vyjadriť (§ 9 odst.3 zák. SNR č.369/1990 Zb. v znení zmien a doplnkov). To isté sa týka i záverečného účtu obce.
3) Rozpočet obce obsahuje príjmovú a výdavkovú časť. Príjmovú časť rozpočtu obce tvoria najmä: príjmy z miestnych daní a poplatkov, výnosy z majetku obce, rozpočtových a príspevkových organizácií iných subjektov s majetkovou účasťou obce, dotácie zo štátneho rozpočtu a podiel na daniach. Výdavkovú časť rozpočtu obce tvoria najmä: výdavky na výkon samosprávnych funkcií obce, výdavky na údržbu majetku obce a investičné výdavky.
4) Na krytie mimoriadnych výdavkov vo všeobecnom záujme môže obec rozhodnúť o zavedení verejnej dávky (príspevku, poplatku, naturálnom plnení), o vyhlásení dobrovoľnej zbierky alebo o prijatí úveru alebo pôžičky. O zavedení verejnej dávky rozhodujú obyvatelia obce hlasovaním. O vyhlásení dobrovoľnej zbierky alebo o prijatí úveru rozhoduje obecné zastupiteľstvo na návrh starostu obce.
6) Účtovníctvo o stave a pohybe majetku obce, o výnosoch, príjmoch a výdavkoch a o finančných vzťahoch k štátnemu rozpočtu, v súlade s platnou právnou úpravou vedie obecný úrad. Hospodárenie s prostriedkami rozpočtu obce sa riadi osobitnými právnymi predpismi – Rozpočtovými pravidlami SR na ten ktorý rok.
7) Obec môže využívať ekonomické nástroje (dane, poplatky, pokuty a iné) ako regulatív na podporu ochrany životného prostredia.
9) Ročnú účtovnú závierku obce Bánov overuje audítor (§ 9 odst.6 zák.SNR č.369/1990 Zb. v znení zmien a doplnkov).
3) Podrobnejšiu úpravu hospodárenia v období rozpočtového provizória obsahujú „Zásady nakladania s finančnými prostriedkami obce Bánov“, ktoré schvaľuje obecné zastupiteľstvo.
Orgány obce Bánov
2) Obecné zastupiteľstvo zriaďuje podľa potreby alebo podľa osobitných predpisov svoje orgány, ktorými sú: a) obecná rada
Osobitné postavenie má hlavný kontrolór obce, ktorého volí obecné zastupiteľstvo (§ 18 odst.2 zák.SNR č.369/1990 Zb. v znení zmien a doplnkov).
1 ) Obecné zastupiteľstvo je zastupiteľský zbor obce Bánov zložený z poslancov zvolených v priamych voľbách obyvateľmi obce Bánov.
2) Obecné zastupiteľstvo v Bánove má 27 poslancov.
1) Obecné zastupiteľstvo rozhoduje o všetkých základných otázkach života obce Bánov a vykonáva svoju vyhradenú právomoc podľa § 11 ods.3 zák.SNR č.369/1990 Zb. o obecnom zriadení v znení neskorších zmien a doplnkov.
d) rozhodovať o zavedení a zrušení miestnej dane alebo miestneho poplatku podľa osobitných predpisov, pokiaľ sa neuznesie, že rozhodnutie o tom prenechá na hlasovanie obyvateľov obce podľa § 11 odstavca 1 písm.b) zák.SNR č.369/1990 Zb. v znení neskorších zmien a doplnkov a okrem prípadu ak o zavedení a zrušení miestnej dane alebo miestneho poplatku sa rozhodlo na základe petície hlasovaním obyvateľov obce podľa § 11 odst. 1 písmena c) citovaného zákona.
h) určovať organizáciu obecného úradu a určovať plat starostu obce, zástupcu starostu a hlavného kontrolóra obce,
o) schvaľovať zmluvné prevody vlastníctva hnuteľného majetku nad hodnotu 10.000,- Sk,
p) schvaľovať nakladanie s majetkovými právami nad 10.000,- Sk,
4) Podrobnú úpravu pravidiel rokovania obecného zastupiteľstva, najmä prípravu a obsah rokovania, prípravu materiálov a podkladov na rokovanie, spôsob uznášania sa a prijímania všeobecne záväzných nariadení obce, uznesení obecného zastupiteľstva, spôsob kontroly plnenia uznesení a zabezpečovania úloh týkajúcich sa obecnej samosprávy stanovuje Rokovací poriadok Obecného zastupiteľstva v Bánove.
1) Predstaveným obce a najvyšším výkonným orgánom obce je starosta, ktorého volia obyvatelia obce v priamych voľbách. Funkčné obdobie sa skončí zvolením nového starostu a zložením sľubu.
2) Starosta obce je štatutárnym orgánom obce v majetkoprávnych vzťahoch obce a v pracovnoprávnych vzťahoch pracovníkov obce, v administratívnych vzťahoch je správnym orgánom (§ 13 odst.3 zák.č.369/1990 Zb. o obecnom zriadení v znení zmien a doplnkov).
e) uschováva a používa obecné insígnie,
4) Starosta môže pozastaviť výkon uznesenia obecného zastupiteľstva ak sa domnieva, že odporuje zákonom alebo je pre obec zjavne nevýhodné. Toto svoje rozhodnutie musí prerokovať v obecnej rade, avšak uznesením obecnej rady nie je viazaný.
3) Zástupca starostu je členom obecnej rady s hlasom rozhodujúcim.
4) Zástupca starostu počas neprítomnosti starostu alebo jeho nespôsobilosti na výkon funkcie:
b) nesmie zasahovať do výlučnej pôsobnosti starostu (§ 13 ods.3 zák. SNR č.369/1990 Zb. v znení zmien a doplnkov),
c) vykonáva bežné úkony súvisiace s činnosťou obecného zastupiteľstva a so zabezpečením chodu obecného úradu.
5) Zástupca starostu zabezpečuje prípravu zasadnutí obecného zastupiteľstva po stránke vecnej obsahovej náplne v súlade s rokovaniami obecnej rady a tiež prípravu zasadnutí obecnej rady.
6) Zástupca starostu v súčinnosti s odbornými oddeleniami obecného úradu koordinuje činnosť všetkých komisií obecného zastupiteľstva a poskytuje poslancom a členom komisií informácie pre plnenie ich úloh.
7) Podrobnejšiu úpravu pôsobnosti zástupcu starostu obsahuje „Organizačný poriadok Obecného úradu v Bánove“.
1) Hlavný kontrolór je pracovníkom obce, ktorý vykonáva kontrolu úloh obce vyplývajúcich z pôsobnosti obce.
2) Funkcia hlavného kontrolóra obce je nezlúčiteľná s výkonom funkcie poslanca obecného zastupiteľstva, funkcie v štátnej správe, ďalej v dozornej rade podnikateľského subjektu vytvoreného obcou, prípadne v inom kontrolnom orgáne obce.
3) Hlavný kontrolór najmä:
4) Pri vykonávaní činností uvedených v odst.3 tohto ustanovenia hlavný kontrolór úzko spolupracuje s obecným úradom.
5) Hlavný kontrolór vybavuje sťažnosti a podnety občanov, ktoré boli podané na orgány obce a pracovníkov obce s výnimkou pracovníkov obecnej polície.
6) Hlavného kontrolóra do funkcie volí obecné zastupiteľstvo.
7) Hlavný kontrolór je za svoju činnosť zodpovedný obecnému zastupiteľstvu, ktorému je povinný jedenkrát štvrťročne podávať správu o vykonanej činnosti za uplynulé obdobie.
8) Hlavný kontrolór je oprávnený nahliadať do účtovných a pokladničných dokladov, ako aj do akýchkoľvek iných dokumentov, týkajúcich sa pokladničných operácií, vedenia účtovníctva, nakladania s majetkom obce a ďalej do všetkých dokladov, ktorých potreba vyplýva z rozsahu jeho oprávnení. Výsledky kontroly spolu s návrhmi na odstránenie zistených nedostatkov predkladá obecnému zastupiteľstvu.
1) Obecná rada je zložená z 9 poslancov obecného zastupiteľstva. Obecnú radu volí obecné zastupiteľstvo, ktoré ju môže odvolať, príp. aj niektorého z jej členov.
2) Obecná rada je iniciatívnym, výkonným a kontrolným orgánom obecného zastupiteľstva a zároveň plní funkciu poradného orgánu starostu.
3) Obecná rada sa schádza podľa schváleného časového plánu práce a podľa potreby, najmenej jedenkrát za mesiac. Jej zasadnutia zvoláva a vedie starosta, v jeho neprítomnosti zástupca starostu.
4) Obecná rada najmä:
a) rozpracúva a zabezpečuje plnenie úloh vyplývajúcich z uznesení obecného zastupiteľstvo, prerokúva a rieši iniciatívne návrhy komisií, poslancov a jednotlivých oddelení obecného úradu,
6) Obecné zastupiteľstvo podrobnejšie upraví zásady rokovania a uznášania sa obecnej rady v Rokovacom poriadku Obecnej rady v Bánove.
1) Komisie zriaďuje ako stále alebo dočasné poradné, iniciatívne a kontrolné orgány obecného zastupiteľstva.
2) Komisie sú zložené z poslancov obecného zastupiteľstva a obyvateľov obce zvolených obecným zastupiteľstvom z radov odborníkov.
3) Obecné zastupiteľstvo volí predsedu komisie – ním je vždy poslanec obecného zastupiteľstva – a členov komisií a vymedzuje im úlohy podľa miestnych podmienok a potrieb. Každá komisia sa skladá z predsedu komisie, tajomníka a zapisovateľa komisie a členov.
- spoločne s predsedom komisie vypracováva návrh plánu činnosti komisie
4) Obec Bánov má vytvorené tieto stále komisie:
a) Komisia pre správu obecného majetku a financie
b) Komisia pre rozvoj vzdelávania a kultúry
c) Komisia pre rozvoj TV a športu
d) Komisia sociálna a zdravotná
e) Komisia obchodu, cestovného ruchu, služieb a výstavby obce
f) Komisia životného prostredia, poľnohospodárstva, lesného a vodného hospodárstva
g) Komisia pre ochranu verejného poriadku
a) vypracúvajú stanoviská k materiálom prerokúvanými obecnými orgánmi, k najdôležitejším otázkam života obce a k dôležitým – pre obec – investičným zámerom,
7) Komisie sa schádzajú podľa potreby, najmenej však jedenkrát za dva mesiace. Komisie zvoláva a vedie predseda komisie. Zásady rokovania a uznášania si komisia stanoví na svojom prvom zasadnutí.
1) Obecný úrad je výkonným orgánom obecného zastupiteľstva a starostu, zložený z pracovníkov obce. Obecný úrad nemá právnu subjektivitu.
3) Vnútornú organizáciu obecného úradu, najmä jeho organizačné členenie, spôsobnosť jednotlivých útvarov, zásady riadenia, zásady organizačnej štruktúry úradu a tiež ich vzájomné vzťahy obsahuje Organizačný poriadok Obecného úradu v Bánove, ktorý schvaľuje obecné zastupiteľstvo.
1) Na zabezpečenie obecných vecí verejného poriadku, ochrany životného prostredia, plnenia iných úloh obce, ktoré pre ňu vyplývajú zo zákonov a všeobecne záväzných právnych predpisov a tiež úloh vyplývajúcich z všeobecne záväzných nariadení obce, uznesení obecného zastupiteľstva a pokynov a rozhodnutí starostu sa môže zriadiť na území obce Bánov obecná polícia.
2) Obecná polícia za zriaďuje všeobecne záväzným nariadením.
3) Obecná polícia nesie názov: “Obecná polícia Bánov“
4) Políciu vedie jej náčelník, ktorého vymenúva do funkcie na dobu neurčitú obecné zastupiteľstvo na návrh starostu. Náčelník polície zodpovedá za svoju činnosť starostovi.
5) Podrobnejšiu úpravu organizácie polície, jej úloh a postavenia, povinností náčelníka polície a jej pracovníkov, vzťahy polície k samosprávnym orgánom obce a jej spoluprácu s inými orgánmi bližšie upravuje Organizačný poriadok Obecnej polície Bánov.
6) Obec môže vydať zásady odmeňovania pracovníkov polície – platový poriadok.
1) Hlasovanie obyvateľov obce Bánov o najdôležitejších otázkach života a rozvoja obce vyhlasuje obecné zastupiteľstvo.
2) Obecné zastupiteľstvo musí vyhlásiť hlasovanie obyvateľov obce, ak ide o návrh (podľa 11 ods. 1 zák. SNR č. 369/1990 Zb. v znení zmien a doplnkov)
b) na zavedenie a zrušenie miestnej dane alebo miestneho poplatku, o ktorom sa má podľa uznesenia obecného zastupiteľstva rozhodnúť v miestnom referende,
c) petície skupiny obyvateľov obce v počte 20% oprávnených voličov ku dňu podania tejto petície
3) Hlasovanie obyvateľov obce je platné ak sa ho zúčastní nadpolovičná väčšina obyvateľov obce oprávnených voliť podľa zákona o voľbách do orgánov samosprávy obcí. Rozhodnutie obyvateľov obce je prijaté, ak za návrh predložený na hlasovanie hlasovala nadpolovičná väčšina voličov, ktorí sa zúčastnili hlasovania.
4) Podmienky, spôsob a formu uskutočnenia hlasovania obyvateľov obce obecné zastupiteľstvo podrobne upraví v osobitnom všeobecne záväznom nariadení.
- ak o to požiada petíciou najmenej 20/ obyvateľov obce,
5) Verejné zhromaždenie sa zvoláva oznámením na úradnej tabule na Obecnom úrade v Bánove, vyhlásením v obecnom rozhlase a pod. O prerokovanej problematike sa spisuje písomná zápisnica, ktorej súčasťou musí byť prezenčná listina prítomných obyvateľov obce, resp. časti obce.
3) Funkčné obdobie poslancov začína dňom zvolenia, zložením sľubu a končí dňom skončenia volebného obdobia. Mandát poslanca zanikne aj vtedy, keď sa bez vážneho dôvodu a bez ospravedlnenia nezúčastní trikrát po sebe zasadnutia, alebo keď počas jedného roka nie je spôsobilý zúčastňovať sa zasadnutí obecného zastupiteľstva.
e) zúčastňovať sa na previerkach, kontrolách a na vybavovaní sťažností, oznámení a podnetov, ktoré vykonávajú orgány samosprávy obce a hlavný kontrolór obce,
c) Dodržiavať Štatút obce Bánov a Rokovací poriadok Obecného zastupiteľstva v Bánove,
3) Poslanci môžu vytvárať poslanecké kluby podľa politickej príslušnosti na účinné vykonávanie poslaneckého mandátu, na prehĺbenie politickej spolupráce, výmeny názorov na podporu poslaneckej iniciatívy.
1) Funkcia poslanca sa zásadne vykonáva bez prerušenia pracovného alebo obdobného pomeru. Za jej výkon však môže obec poskytnúť odmenu. Poslancovi patrí náhrada skutočných výdavkov, ktoré mu v súvislosti s výkonom funkcie poslanca vznikli a to podľa osobitných predpisov platných pre pracovníkov v pracovnom pomere.
1) Veci spoločného záujmu obce Bánov a okolitých miest a obcí sa riešia dohodou obce s okolitými mestami a obcami.
VZŤAHY SO ŠTÁTOM, S PRÁVNICKÝMI A FYZICKÝMI OSOBAMI?
1) Obec pri plnení svojich úloh spolupracuje s orgánmi štátu a to najmä s Okresnými a obvodnými úradmi, územne špecializovanými úradmi štátnej správy, právnickými a fyzickými osobami, vysokými školami, výskumnými ústavmi, a ďalšími štátnymi orgánmi (prokuratúrou, súdom, políciou, a pod.).
2) Obec spolupracuje pri zabezpečovaní rozvoja obce a na prospech obce s podnikateľskými, právnickými a fyzickými osobami a s politickými stranami a hnutiami a občianskymi združeniami, ktoré pôsobia na území obce.
ČESTNÉ OBČIANSTVO, CENY A ODMENY A KRONIKA OBCE
Čestné občianstvo, ceny a odmeny.
a) Čestné občianstvo obce Bánov
b) Odmeny
Čestné občianstvo obce Bánov
1) Osobám, ktoré sa obzvlášť významným spôsobom zaslúžili o rozvoj a zveľadenie obce, ochranu jej záujmov a šírenie jej dobrého mena vo svete, alebo ktorí obohatili ľudské poznanie vynikajúcimi tvorivými výkonmi, môže obecné zastupiteľstvo udeliť Čestné občianstvo obce Bánov.
3) Udelení čestného občianstva sa vydáva listina, ktorú podpisuje starosta. Listinu možno vyhotoviť aj dvojjazyčne takým spôsobom, že druhé vyhotovenie je v jazyku pocteného.
4) Slávnostné odovzdanie listiny poctenému sa vykonáva spravidla na mimoriadnom zasadnutí obecného zastupiteľstva. Poctený občan sa pri tejto príležitosti alebo pri svojej prvej návšteve obce zapisuje do Kroniky obce Bánov.
Obecné zastupiteľstvo spravidla na návrh starostu môže udeliť z obecných prostriedkov vecné dary a odmeny a to najmä poslancom a iným obyvateľom obce, prip. iným osobám za aktívnu prácu v orgánoch samosprávy a významný podiel na rozvoji obce.
DUHÁ ČASŤ
Kronika obce Bánov
1) Kronika obce Bánov sa vedie v úradnom jazyku, príp. v jazyku príslušnej národnosti.
4) Text jednotlivých štvrťročných zápisov do kroniky schvaľuje obecná rada.
1) Obec je povinná poskytnúť obyvateľovi nevyhnutnú okamžitú pomoc v jeho núdzi spôsobenej živelnou udalosťou, najmä zabezpečiť mu prístrešie, stravu ale inú materiálnu pomoc.
4) Obec je povinná pomáhať pri likvidácii a odstraňovaní následkov živelnej pohromy a havárií v spolupráci s ďalšími právnickými a fyzickými osobami a organizáciami štátu.
1) Štatút obce Bánov je základnou právnou normou obce Bánov. Všetky všeobecne záväzné nariadenia obce, uznesenia obecných orgánov a iné predpisy obce musia byť v súlade s týmto štatútom.
3) Štatút obce Bánov bol schválený Obecným zastupiteľstvom v Bánove dňa 3.11.1999 číslo uznesenia VIII/19991103.
4) Štatút obce Bánov nadobúda účinnosť dňom 18.11.1999.
V Bánove dňa 4.11.1999 PhDr. Helena Juríková
Dodatok č.1 k zmene Štatútu obce Bánov
Štatút Obce Bánov schválený obecným zastupiteľstvom v Bánove dňa 3. 11. 1999 , číslo uznesenia VIII/19991103 , sa mení nasledovne:
1) V § 14 ods. 2) sa ruší pôvodný text a nový text znie:
„Obecné zastupiteľstvo v Bánove má vo volebnom období 2003 – 2006 11 poslancov“.
2) V § 19 ods. 1) sa ruší a nový text znie:
„Obecná rada je zložená z 3 poslancov obecného zastupiteľstva.“
Na základe uznesenia Obecného zastupiteľstva v Bánove č. XXVII/2002.06.26.
Ostatné ustanovenia Štatútu ostávajú nezmenené.
Táto zmena nadobúda účinnosť dňa 12. júla 2002.
V Bánove, dňa 27. júna 2002.
Dodatok č.2 k zmene Štatútu obce Bánov
Štatút Obce Bánov schválený obecným zastupiteľstvom v Bánove dňa 3. 11.1999, číslo
uznesenia VIII/19991103, sa mení nasledovne:
1) V § 13 ods. 2) písm. „c“ sa ruší.
2) § 22 sa ruší.
Dňom 1. októbra 2003 bola uznesením OZ č. XI/2003.09.17 zrušená Obecná
polícia Bánov.
Táto zmena nadobúda účinnosť dňa 3. októbra 2003.
V Bánove, dňa 19. septembra 2003.
Dnes je piatok, 24.11.2017, 3:05:00
sobota 25. 11. 12/5 °C
nedeľa 26. 11. 6/4 °C
pondelok 27. 11. 6/0 °C
Posledná aktualizácia: 23. 11. 2017

References: § 1
 § 3
 § 4
 § 4
 § 11
 § 11
 § 11
 § 14
 § 19
 § 13
 § 22